Dantelă

Dantela este un produs textil, o țesătură cu goluri, reprezentând [ochiuri](https://ro.wikipedia.org/w/index.php?title=Ochi_(textile)&action=edit&redlink=1) largi, lucrat cu [acul](https://ro.wikipedia.org/wiki/Ac), cu [croșeta](https://ro.wikipedia.org/w/index.php?title=Cro%C8%99et%C4%83&action=edit&redlink=1), cu ciocănelele sau prin folosirea simultană a mai multor tehnici, care se realizează manual sau industrial.

Golurile dantelei sunt formate prin scoaterea [firelor](https://ro.wikipedia.org/w/index.php?title=Fir&action=edit&redlink=1) din țesătura de bază pe care s-a brodat cu fir textil, dar mai adesea sînt realizate ca spații goale în țesutul efectiv al dantelei. Dantelăria este un meșteșug antic. Dantela autentică este formată cînd un fir se împletește cu altele fără o anumită [stofă](https://ro.wikipedia.org/w/index.php?title=Stof%C4%83&action=edit&redlink=1) de fundal. Ochiurile care formează ornamentul pot fi obținute prin împletirea și/sau înnodarea unui fir cu alte fire independent de fundal, ce creează dantele străvezii și fine.

Materialele care au fost folosite de-a lungul timpului pentru realizarea dantelelor au variat de la [in](https://ro.wikipedia.org/wiki/In), [mătase](https://ro.wikipedia.org/wiki/M%C4%83tase), [aur](https://ro.wikipedia.org/wiki/Aur) și [argint](https://ro.wikipedia.org/wiki/Argint) la mult mai actualul și larg folositul [bumbac](https://ro.wikipedia.org/wiki/Bumbac) sau la mult răspânditele [fibre sintetice](https://ro.wikipedia.org/w/index.php?title=Fibre_sintetice&action=edit&redlink=1). Unii artiști de astăzi folosesc, precum în epoca de aur a dantelăriei [venețiene](https://ro.wikipedia.org/wiki/Vene%C8%9Bia), fire de aur, argint sau [cupru](https://ro.wikipedia.org/wiki/Cupru) în lucrările lor.

Dantelele sunt țesături ajurate (cu goluri) cu caracter ornamental sau decorativ, în care se pot observa cele două elemente formate prin întrețeserea firelor textile:

* o parte ornamentală care constă din desene mai mult sau mai putin complexe
* și o rețea formată din ochiuri ale căror forme și dimensiuni sunt, foarte des, regulate.

Totuși, la anumite dantele (în special la dantelele manuale cu ochiuri largi) nu există propriu-zis un element rețea: desenele, separate unele de celelalte prin goluri importante, sunt asamblate prin bride care concură la caracterul decorativ al ansamblului.

Realizarea rețelei de ochiuri și de bride ca și desenul ornamental sunt obținute de cele mai multe ori cu aceleași fire. Totuși, uneori desenul ornamental se execută separat și apoi se asamblează.

Caracteristica esențială a dantelelor de la această poziție, este că desenul nu este realizat pe o țesătură ca fond preexistent. Deci ele nu trebuie confundate cu produsele cu aspect similar și care sunt uneori denumite dantele, care se obțin prin umplerea sau decorarea ochiurilor unei țesături de fond sau aplicând prin coasere dantela pe o țesătură de fond care poate fi ulterior eliminată, total sau parțial. Astfel de produse (care cuprind în particular, toate broderiile pe tul, plasă sau chiar pe dantelă precum și orice alte broderii pe țesătură de fond ajurată preexistentă, ca și încrustațiile sau alte aplicații prin coaserea dantelelor pe țesături de fond ajurate preexistente) sunt broderii.

Dantelă croșetată

Dantela croșetată folosește acul de croșetat și ața. Este de fapt o metoda secundară, o aplicare a artei croșetului. Folosește fire mai fine și stiluri mult mai decorative de realizare a cusăturilor, cu linii fluide si margini festonate, ochiuri de dimensiuni variate. Spre deosebire de cele precedente, dantelele croșetate nu sunt așezate pe un desen sau pe un suport pentru a fi executate; ele se execută pe degetele lucrătoarei cu ajutorul croșetei cu cârlig.

Sumar istoric

Originea dantelei, ca și a multor arte textile, este învăluită de un mister încețit de legendele care încearcă să explice sursele acestui meșteșug. Una dintre cele mai cunoscute legende ne vorbește despre o nevastă din [Veneția](https://ro.wikipedia.org/wiki/Vene%C8%9Bia) care aștepta iubitul marinar zile lungi. Marinarul i-a lăsat un coral ca amintire. Fata, privind continuu la coral, a încercat să imite ornamentele variate ale coralului cu ajutorul acului și firelor de ață.

O altă teorie a fost despre evoluția artei în diferite regiuni independent una de alta, dar această idee nu a fost acceptată de istorici din motivul uniformității tehnicii de executare a dantelei.

Inițial dantela se lucra în in și mătase, în fir aurit sau de argint, iar în secolul al XV-lea se executa în [bumbac](https://ro.wikipedia.org/wiki/Bumbac). Dantela tesută automat fololosește fibre sintetice.

Sursa:www.wikipedia.com